projecte-aina/catalan_government_crawling huggingface dataset:
Són aquells tipus de venda a preus més baixos que els habituals amb regulació específica, i que només es poden dur a terme sota condicions legalment taxades.
Són les rebaixes, les liquidacions i els saldos.
Només en les vendes en règim de saldos i liquidacions és permesa la venda sota preu de cost.
Les rebaixes es fan per donar sortida als estocs de l'establiment, amb una reducció dels preus aplicats anteriorment sobre els mateixos productes.
És una pràctica comercial opcional, que s'acostuma a fer en els canvis de temporada i no sol sobrepassar els dos mesos.
Sí: Cal indicar data d'inici i de final
Els de l'estoc habitual a preus més baixos.
No poden ser defectuosos ni específics per a les rebaixes
Per fer venda en rebaixes, no cal cap autorització ni comunicació a l'administració, només el compliment estricte d'aquestes condicions
La venda en liquidació és una venda de caràcter excepcional per esgotar les existències de productes de l'establiment.
Sí, cal fer la comunicació a l'Administració
Els de l'estoc existent a l'establiment a preus més baixos.
Condicions de les vendes en liquidació
Causes que permeten la venda en liquidació
La inspecció de comerç podrà exigir en qualsevol moment la demostració de la veracitat de les dades que s'han comunicat i la documentació de les condicions i les causes que permeten la venda en liquidació.
Productes obsolets o defectuosos, s'ha d'identificar el motiu pel qual són saldos i han d'estar separats de la resta de productes.
Aquesta pràctica comercial s'ha d'identificar sota la denominació de "venda de saldos".
No hi ha limitació temporal de la venda ocasional de saldos ni s'ha de comunicar a l'administració la seva realització.
El temps depèn de quan s'exhaureixin els articles posats a la venda sota aquest règim de venda.
Els productes s'han d' identificar de manera precisa i ostensible:
Productes en bon estat que són excedents de producció o de temporada
Productes que es pugui acreditar que procedeixin d'excedents de producció d'un fabricant de l'espai econòmic europeu, o que han format part de l'estoc d'un venedor de l'espai econòmic europeu durant un període mínim de nou mesos.
Els preus dels productes oferts als establiments i espais dedicats a la venda d'excedents han d'ésser inferiors al preu de venda en els circuits comercials convencionals i poden ésser reduïts successivament des del moment que es posin a la venda, però en cap cas poden ésser incrementats de nou.
A quins llocs es pot fer venda d'excedents?
Aquests mateixos establiments i espais també poden vendre SALDOS, que hauran de col·locar-se degudament separats de la resta de productes i identificar-se, i complir els requisits exigits per a la venda de saldos.
No és aplicable en aquests casos el requisit de permanència mínima de nou mesos en l'estoc.
En quines zones és permès d'ubicar establiments comercials.
Els establiments comercials es poden implantar únicament a les àrees on s'admet l'ús comercial per a la categoria corresponent.
A continuació es detalla (de manera genèrica) on es poden localitzar els diferents tipus d'establiment:
Tant els MEC, els GEC, com els (GECT) es poden localitzar, de manera excepcional, fora de la trama urbana consolidada (TUC), quan s'implantin en zones d'accés restringit com estacions de trens, ports i casos justificats.
El benchmarking consisteix en la comparació dels productes, dels serveis o dels processos d'una empresa amb els del líder del mercat per a analitzar-ne les diferències i definir els plans necessaris per a acostar-s'hi.
L'informe que es desprèn d'aquest procés d'aprenentatge i canvi és una eina que fan servir cada cop més empreses per a millorar la seva competitivitat.
El benchmarking es caracteritza per quatre elements:
El benchmarking és un procés metodològic d'avaluació competitiva que facilita, a partir de la identificació de les millors pràctiques, la determinació del què, el com, el per què s'obtenen desenvolupaments superiors.
D'aquesta manera, esdevé una eina d'aprenentatge i canvi ràpid i molt pràctica per les empreses.
En tot aquest procés es diferencien tres fases: l'anàlisi de com ho fa la nostra empresa, l'anàlisi de com ho fan les millors empreses, i l'adaptació dels resultats d'informació als nostres processos.
El benchmarking és important perquè ens permet millorar l'orientació de la nostra empresa cap a la clientela.
Això demana millores en la productivitat, en la qualitat, en els temps i en el saber fer ( know how ), obtenint així un avantatge competitiu respecte a les empreses competidores que ens permeti satisfer millor les necessitats de la nostra clientela.
Una vegada heu planificat el vostre projecte empresarial, i abans de portar-lo a la pràctica, heu de decidir alguns aspectes relacionats amb la seva ubicació física: on hi ha sòl industrial disponible per a la instal·lació de noves empreses, quina és la cobertura telefònica de la zona, com es fan els tràmits per al subministrament de l'aigua i l'electricitat, així com les condicions legals per a la realització d'obres i tots els aspectes relacionats amb la prevenció i la seguretat industrial.
Tota la informació relativa a la localització de la vostra empresa, des de la cerca de sòl industrial, fins la cobertura del servei ADSL de les poblacions i dels polígons industrials de Catalunya.
Conegueu les condicions i els tràmits per a gestionar les llicències d'obres i tot allò relacionat amb les obres i instal·lacions de la vostra empresa, així com els aspectes de la normativa relativa a la prevenció d'incendis que us afecten.
Els emprenedors que s'hagin decidit per la fórmula de la franquícia a l'hora de muntar el seu propi negoci han de tenir present una sèrie d'aspectes clau que els ajudaran a identificar la qualitat de l'empresa franquiciadora i a descartar les possibles ofertes amb poques perspectives d'èxit, així com les propostes de negoci fraudulentes.
A continuació trobareu un qüestionari per radiografiar les empreses franquiciadores i una llista d'indicis que us ajudaran a identificar els enganys en les propostes de negoci.
Abans de signar qualsevol contracte o precontracte de franquícia, o de pagament de diners per part de la persona franquiciada, l'empresa franquiciadora està obligada per llei a lliurar per escrit una sèrie d'informació relativa a l'empresa i el contingut de la franquícia:
D'altra banda, podeu consultar la fortalesa del negoci d'una franquícia al Registre general de franquiciadors, que compta amb un apartat per a les centrals consolidades que han desenvolupat l'activitat franquiciadora durant almenys dos anys i que disposen d'un nombre mínim de quatre establiments, dels quals almenys dos han de ser propis.
A més de les informacions que l'empresa franquiciadora us ha de lliurar per obligació legal, podeu demanar diverses dades per assegurar-vos de la seriositat i la viabilitat de la franquícia.
Qualsevol excusa i objecció no fonamentada a respondre-les es podria interpretar com un senyal de poca seriositat i manca d'ètica.
Dades relatives a la central de franquícies
Dades relatives a la relació entre la central i la xarxa de persones franquiciades
Dades relatives al suport de la central a la franquiciada
Al marge del que digui la llei i de les preguntes que la persona franquiciada pugui formular a la central franquiciadora, hi ha un mètode molt més segur per no equivocar-se a l'hora de triar una central.
Cosisteix a observar directament els fets objectius i determinats comportaments que envolten la persona responsable de la central de franquícies:
L'administració d'empreses és un àmbit està fortament influït per la internacionalització, la innovació i el canvi tecnològic, així com per les noves formes d'organització del treball.
En aquest apartat us oferim informació relativa a les eines que us ajudaran a posar les bases per a un creixement sostenible de la vostra empresa.
Entre d'altres, hi trobareu informació que us ajudarà a reduir els costos de la vostra organització, a incorporar criteris de gestió responsable, a elaborar un pla de màrqueting i a adaptar-vos als nous reptes que plantegen la mundialització i les noves tecnologies.
Totes les empreses haurien d'elaborar el seu propi pla de màrqueting, una guia fonamental per al creixement i consolidació dels productes i serveis, perquè marca el camí del projecte empresarial i ajuda a prevenir possibles errors i imprevistos.
Informeu-vos dels aspectes econòmics i financers que us ajudaran a prendre les decisions més encertades per a la vostra empresa, com els mecanismes per a la reducció de costos, el càlcul de les ràtios financeres o les eines per assegurar els cobraments i els pagaments.
Com podeu dissenyar un model de negoci competitiu i sostenible?
De quines eines disposeu per descriure, analitzar o canviar el nostre model de negoci?
ACCIÓ us ofereix una guia pràctica per l'anàlisi i la millora dels models de negoci.
El model de gestió basat en criteris responsables en els àmbits econòmic, social i ambiental incrementa la competitivitat de la vostra empresa.
El programa Inicia us explica com podeu incorporar aquests criteris de gestió responsable al vostre projecte.
La bona gestió del capital humà us permetrà millorar i desenvolupar el vostre negoci.
El programa Inicia us ofereix eines i recursos per a la gestió organitzativa de l'empresa i un recull de les qualitats que defineixen el bon directiu.
Qualsevol procediment que realitzi la vostra empresa de recollida, gestió o comunicació d'informació que contingui dades de caràcter personal queda subjecta al règim de protecció de dades personals previst en la Llei orgànica de protecció de dades de caràcter personal.
La promoció i la defensa de la competència són els dos vessants de la política pública destinada a vetllar pel correcte funcionament competitiu dels mercats de béns i serveis.
La introducció de competència incrementa la competitivitat i l'eficiència de l'economia i afavoreix els consumidors i usuaris en forma de més varietat, més qualitat i millors preus de l'oferta.
Les competències de la Generalitat de Catalunya en aquesta matèria estan encomanades a l'Autoritat Catalana de la Competència (ACCO), organisme autònom independent dels agents econòmics i del Govern, amb el qual es relaciona a través del Departament d'Economia i Coneixement.
Qualsevol persona, física o jurídica, interessada o no, pot formular una denúncia relacionada amb les conductes prohibides regulades per la llei de defensa de la competència.
La defensa de la competència té com a finalitat dissuadir els agents econòmics de realitzar pràctiques anticompetitives prohibides.
El seu instrument principal és el procediment sancionador d'aquestes pràctiques, mitjançant expedients incoats, instruïts i resolts a partir de denúncies o d'actuacions d'ofici per indicis detectats de formes diverses, entre les quals hi ha els treballs de promoció de la competència.
Paral·lelament, la defensa de la competència difon els seus avantatges a través de l'elaboració de tres tipus de documents públics que inclouen recomanacions a les administracions i les empreses:
Podeu consultar els documents relacionats amb l'activitat dels òrgans catalans de defensa de la competència al web de l'Autoritat Catalana de la Competència (ACCO).
Aquests documents estan classificats ens els blocs següents:
Les conductes restrictives de la competència poden agrupar-se en tres tipologies bàsiques:
Qualsevol persona, física o jurídica, que sigui part interessada o no, pot formular una denúncia relacionada amb les conductes prohibides regulades per la llei de defensa de la competència.
Podeu presentar les denúncies a l'Autoritat Catalana de la Competència (ACCO), que exerceix les competències relatives a la incoació, instrucció i resolució dels procediments en matèria de defensa de la competència.
Pels assumptes amb efectes que excedeixen l'àmbit territorial de Catalunya, l'exercici d'aquestes funcions pot recaure en la Comissió Nacional de la Competència o, en el seu cas, en els òrgans de competència de la Comissió Europea.
El programa de clemència és un tipus específic de denúncia que també es coneix com a sol·licitud d'exempció o reducció de la multa, a través del qual un antic membre col·laborador d'un càrtel denuncia la seva existència.
Podeu consultar el marc normatiu de la defensa de la competència a Catalunya, així com les principals normes estatals i comunitàries aplicables a l'àmbit de la promoció i defensa de la competència en l'enllaç següent:
La competitivitat consisteix en la capacitat de proveir el mercat d'un producte de la forma més eficient i eficaç possible i de mantenir les vendes i la satisfacció dels clients de forma sostinguda en el temps.
Per tal d'assolir aquests objectius i per aconseguir diferenciar-vos de la competència, compteu amb diversos recursos, des de noves tècniques de millora dels productes i dels processos de treball fins la identificació de noves oportunitats de negoci i l'assessorament personalitzat de tècnics experts d'ACCIÓ.
Identificant potencials oportunitats de mercat pels vostres productes i serveis podreu orientar les vostres iniciatives d'una forma més eficient.
En aquest sentit, el Banc de coneixement empresarial posa a la vostra disposició un cercador on podeu trobar oportunitats de negoci per tipus, àmbit i font.
Idigital, l? estratègia del Govern per la generació d'un pol d? innovació digital per fomentar el creixement econòmic i la competitivitat, ofereix projectes per a pimes i autònoms, un servei d'assessorament un inventari de guies d? introducció al comerç electrònic i per ajudar les empreses a incorporar les TIC i el comerç electrònic.
La competència efectiva entre les empreses és un dels elements definitoris de l'economia de mercat.
Conegueu com es fomenta des de l'Administració, quines són les conductes restrictives i com podeu denunciar actuacions prohibides per la llei.
Conegueu el procés de millora de la competitivitat, que consisteix a comparar els vostres productes, serveis o processos de treball amb els de les empreses amb les millors pràctiques en l'àmbit corresponent.
Un dels aspectes que l'empresari ha de contemplar abans d'obrir les portes del seu negoci és el compliment de totes les seves obligacions legals, algunes de les quals tenen a veure amb el pagament de tributs i amb la prevenció i la seguretat de les instal·lacions i els establiments de l'empresa.
Per conèixer tots els tràmits que heu de realitzar, posem a la vostra disposició la cerca guiada de tràmits, una eina informàtica gratuïta que, a partir de preguntes senzilles, us guia a través de tots els tràmits administratius disponibles per, al final, informar-vos dels que heu de realitzar, d'acord amb els vostres interessos i la vostra activitat empresarial.
La cerca guiada de tràmits és una eina que us permet saber quins tràmits cal fer per a una situació empresarial determinada a partir de preguntes senzilles.
És un projecte tecnològicament capdavanter que utilitza la tecnologia dels motors de regles aplicada al món de l? administració.
L'administració local a la qual correspon tramitar les llicències d'obres o d'activitats, abans de concedir la llicència corresponent, ha de verificar que els projectes tècnics han estat signats per un tècnic competent i que s'ajusten a la normativa vigent de prevenció i seguretat en matèria d'incendis.
Conegueu la normativa general en prevenció de riscos laborals, accidents de treball, malalties professionals i inspecció de treball, i la seva aplicació, així com la normativa específica de les activitats del mar i la relacionada amb agents químics i l'amiant, entre d'altres.
Conegueu els documents que acrediten que la vostra empresa està al corrent del compliment de les seves obligacions tributàries, i que no ha estat sancionada per infracció de les normes laborals o de prevenció de riscos.
Els distintius de qualitat alimentària representen un valor afegit de mercat.
Existeixen diversos distintius d'origen i qualitat agroalimentària: denominacions d'origen, geogràfiques, de vins, marques de qualitat i indicacions geogràfiques protegides.
Per afegir els vostres productes a un d'aquests distintius de qualitat cal que obtingueu una certificació externa abans de fer la sol·licitud.
Trobareu més informació a l'apartat corresponent a cada distintiu de qualitat del web del Servei de Promoció de la Qualitat Agroalimentària.
D'altra banda, la legislació preveu la possibilitat de crear nous distintius de qualitat.
El Registre d'entitats de control i certificació de productes agroalimentaris té com a objecte la inscripció de les entitats dedicades al control o la certificació dels productes emparats per una denominació d'origen protegida, indicació geogràfica protegida, denominacions d'origen i indicacions geogràfiques protegides de productes vitivinícoles, indicacions geogràfiques (IG) o per una marca de qualitat, i dels productes que procedeixen de la producció agrària ecològica, de la producció integrada, dels productes amb característiques específiques i dels plecs de condicions de l'etiquetatge voluntari de la carn (vacum, xai-cabrum, aviram) d'ous, de la Lletra Q, de vins (anyada i varietat), així com altres distintius de qualitat o de forma de producció que la normativa estableixi.
La inscripció al Registre és obligatòria per a les entitats de certificació i de control de l'àmbit de la qualitat agroalimentària.
L'accés a la informació és una de les claus en el procés d'internacionalització de les empreses.
En aquest sentit la Generalitat, a través d'ACCIÓ i PRODECA, us ofereix un ventall d'ajuts i eines per a implementar amb èxit el vostre procés d'internacionalització o per millorar-lo.
A través de l'assessorament dels seus experts, la vostra empresa aconseguirà un enfocament estratègic de la seva sortida a l'exterior, disposarà de la possibilitat de fer una agenda de contactes amb possibles clients i aprendrà a gestionar de forma autònoma la part del negoci que es desenvolupi a l'estranger.
Les oficines d'ACCIÓ a l'exterior ofereixen diversos serveis que comprenen des de les primeres etapes d'iniciació al comerç internacional, fins a la consolidació de la presència permanent i estable a l'exterior.
Les plataformes faciliten el procés d'implantació de les empreses que volen obrir una oficina a l'exterior tot optimitzant temps i recursos.
És a dir, amb el menor temps i les menors despeses possibles.
ACCIÓ posa a la vostra disposició d'un ajut que potencia la cooperació entre empreses per a millorar la internacionalització dels seus productes.
Informeu-vos de les demandes dels importadors estrangers, de les oportunitats d'inversió, de les novetats legislatives, licitacions d'obra, entre d'altres.
En aquest espai us oferim dos cercadors gratuïts d'oportunitats de negoci exterior.
ACCIÓ us ofereix instruments de suport per a facilitar-vos l'accés a les oportunitats de negoci amb institucions multilaterals.
ACCIÓ també participa en projectes de cooperació en països en vies de desenvolupament i en economies en transició.
ACCIÓ us proposa un programa d'assessorament individualitzat per ajudar-vos a accedir a la contractació pública per part d'administracions oficials de tot el món amb garanties d'èxit.
Conegueu els diversos programes per augmentar la vostra competitivitat i la de la vostra empresa, com el programa de beques a joves professionals, o el programa d'incorporació de talent per a la internacionalització.
Informeu-vos de les característiques i les condicions de les missions comercials internacionals col·lectives organitzades per ACCIÓ i PRODECA.
Si hi participeu podreu fer prospecció de nous mercats, posar-vos en contacte amb clients potencials i participar en seminaris i altres accions de promoció.
Les empreses que no disposen d'una estructura comercial exterior poden participar en fires internacionals de manera individual o col·lectiva, per beneficiar-se del suport logístic i els serveis de màrqueting que ofereixen les fires.
Un dels aspectes inclosos en el procés d'expansió i consolidació del vostre projecte empresarial fa referència a la promoció dels vostres productes i serveis.
Tot els elements inclosos en el procés de donar-vos a conèixer, des de l'elecció més adequada dels noms dels productes, fins la seva promoció en fires i missions comercials nacionals i internacionals, ha de formar part d'una estratègia estructurada al voltant d'un pla de màrqueting.
El pla ha de contenir les eines per millorar la vostra estratègia i el vostre model de negoci.
Descobriu els avantatges que les fires ofereixen a les PIME.
També us oferim informació dels recintes on se celebren activitats firals de forma habitual, el calendari de les fires de l'any en curs i el tràmit per la comunicació de la celebració d'una nova fira.
Tota la informació relacionada amb les oportunitats de negoci i el procés de donar a conèixer els vostres productes i serveis als mercats exteriors, amb les plataformes i centres de promoció empresarial, i amb les missions, les fires i les licitacions a l'estranger.
La vostra empresa compta amb diverses ajudes i programes de suport que us ajudaran a dissenyar i implementar amb èxit els vostres plans per a convertir-la en empresa exportadora.
Entre les ajudes i suports que ofereix la Generalitat a través d'ACCIÓ, podeu participar en els programes destinats a empreses amb poca experiència exportadora, en els tallers pràctics i en les sessions de treball per a conèixer de primera mà les experiències d'empreses que ja han fet el pas a l'exterior.
Les missions comercials internacionals col·lectives tenen per objectiu posar les empreses catalanes en contacte amb clients potencials, així com fer prospecció de nous mercats i organitzar la visita al nostre país de grups de potencials compradors, operadors o prescriptors econòmics estrangers, per participar a jornades, seminaris tècnics, trobades empresarials o altres accions de promoció o comercialització.
Les missions estan organitzades per ACCIÓ i les principals organitzacions empresarials de Catalunya, i el preu de cadascuna varia en funció de les característiques de la missió.
Pel que fa a les empreses del sector agroalimentari, també poden participar en les missions comercials i les accions Business and Trends que organitza PRODECA.
La cerca, la valorització i l'aprofitament del talent és un dels factors clau, potser el més estratègic, per a la competitivitat d'un país, especialment en el context de l'economia del coneixement.
Arran d'aquesta consigna, ACCIÓ posa a disposició dels professionals i de les empreses diversos programes que pretenen contribuir a aquesta aposta pel talent.
ACCIÓ posa un èmfasi especial a reforçar l'experiència i la visió internacional, així com a fomentar la vocació innovadora, a través dels seus programes de beques.
Així mateix, i de forma complementària, ACCIÓ ofereix a les empreses canals per incorporar professionals especialitzats que puguin ajudar-les a evolucionar i a diferenciar-se competitivament per la via de la innovació i de la internacionalització.
ACCIÓ posa a disposició de les empreses el Programa d'incorporació de talent per a la internacionalització, per a contribuir o millorar el seu procés d'expansió internacional.
L'objectiu és contribuir a la competitivitat de les empreses amb el repte d'iniciar o consolidar l'activitat de l'empresa mitjançant la incorporació d'un professional acreditat que dona suport en la seva introducció als mercats exteriors.